ПРОТОКОЛ № 33
от заседанието на Комисия по правни въпроси 
на Висшия съдебен съвет, проведено на 27 октомври 2014 г.

Днес, 27 октомври 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
						КАРОЛИНА НЕДЕЛЧЕВА									НЕЗАБРАВКА СТОЕВА 
												
На заседанието присъстваха експертните сътрудници на комисията: Саша Харитонова –  директор на дирекция „Правна” и Мартин Величков – старши експерт-юрисконсулт.

1. ОТНОСНО: Обобщен  годишен доклад за дейността на Висшия съдебен съвет и за дейността на Инспектората към ВСС за 2013 г.

КОМИСИЯТА ПО ПРАВНИ ВЪПРОСИ
Р Е Ш И:

1.1. ОТЛАГА разглеждането на т. 1 от настоящия дневен ред за следващото заседание на Комисията.

2. ОТНОСНО: Доклад за прилагането на закона и за дейността на съдилищата през 2013 г.

КОМИСИЯТА ПО ПРАВНИ ВЪПРОСИ
Р Е Ш И:

2.1. ПРЕДЛАГА на Висшия съдебен съвет да приеме Доклада за прилагането на закона и за дейността на съдилищата през 2013 г., ведно със становището на Комисията по правни въпроси към Висшия съдебен съвет.
2.2. Предлага на Висшия съдебен съвет, на основание чл. 30, ал. 1, т. 14 от ЗСВ, да внесе Доклада за прилагането на закона и за дейността на съдилищата през 2013 г. в Народното събрание.
2.3. Точката да бъде включена в дневния ред за заседанието на  ВСС на 30.10.2014 г.

3. ОТНОСНО: Писмо от председателя на Районен съд гр. Балчик относно конфискуване на внесена парична гаранция по гражданско дело.

КОМИСИЯТА ПО ПРАВНИ ВЪПРОСИ
Р Е Ш И:

3.1. Не е в компетентността на Висшия съдебен съвет да тълкува закона и да дава становища по поставения въпрос.
3.2. Решението по т. 3.1. да се изпрати на председателя на Районен съд гр. Балчик.

4. ОТНОСНО: Писмо от председателя на Районен съд гр. Белоградчик относно изпълнение на решение на ВСС по протокол № 46/21.11.2013 г., т. 36 за определяне на месечно трудово възнаграждение на зам. административен ръководител, назначен за изпълняващ функциите на административен ръководител и размера на трудовото възнаграждение на магистрат при заместване на административен ръководител, съгласно чл. 168, ал. 7 от ЗСВ.

КОМИСИЯТА ПО ПРАВНИ ВЪПРОСИ
Р Е Ш И:

4.1. Решението на ВСС по протокол № 46/21.11.2013 г., т. 36, във връзка с поставения въпрос важи само занапред.
4.2. Решението по т. 4.1. да се изпрати на председателя на Районен съд гр. Белоградчик.

5. ОТНОСНО:  Писмо от главния секретар на ВСС във връзка с решение на комисия „Бюджет и финанси” от 22.10.2014 г. за определяне на член от комисията за включване в работна група за изготвяне на становище по проекта на Инструкция за осъществяване на взаимодействието между НАП и ВСС.

КОМИСИЯТА ПО ПРАВНИ ВЪПРОСИ
Р Е Ш И:

5.1. ОПРЕДЕЛЯ г-жа Юлиана Колева – председател на Комисията по правни въпроси, за участник в работната група за изготвяне на становище по проекта на Инструкция за осъществяване на взаимодействието между НАП и ВСС.

6. ОТНОСНО: Анализ на медийните участия на членовете на ВСС за периода юли-септември 2014 г., изпратен с решение на Комисия „Публична комуникация” от 21.10.2014 г., за запознаване.

КОМИСИЯТА ПО ПРАВНИ ВЪПРОСИ
Р Е Ш И:

6.1. ПРИЕМА за сведение анализа на медийните участия на членовете на ВСС за периода юли – септември 2014 година.

7. ОТНОСНО: Писмо от Съюза на юристите в България с предложение за публикуване на анализи, коментари и отзиви от страна на магистрати в списание „Общество и право”, изпратен с решение на Комисия „Публична комуникация” от 21.10.2014 г. за сведение.

КОМИСИЯТА ПО ПРАВНИ ВЪПРОСИ
Р Е Ш И:

7.1. ПРИЕМА за сведение писмото от Съюза на юристите в България с предложение за публикуване на анализи, коментари и отзиви от страна на магистрати в списание „Общество и право”.

8. ОТНОСНО: Писмо от председателя на Апелативен съд гр. Варна във връзка с предложение от „Информационно обслужване” АД за разширяване достъпа, осъществяван чрез уеб портала на съдилищата от апелативен район Варна.

КОМИСИЯТА ПО ПРАВНИ ВЪПРОСИ
Р Е Ш И:

8.1. Няма предвидена адекватна нормативна рамка на този етап, но при условие че документите на хартиен носител не се различават от този на електронен носител с потребители  от категорията на „адвокат” или „магистрат”, решаването на поставения въпрос е в рамките на управленската компетентност на административния ръководител.

9. ОТНОСНО: Писмо от председателя на Окръжен съд гр. Русе относно становище във връзка със субсидирани такси по прекратени изпълнителни дела.

КОМИСИЯТА ПО ПРАВНИ ВЪПРОСИ
Р Е Ш И:

9.1. ОТЛАГА разглеждането на т. 9.1. от настоящия дневен ред за комплектоване на преписката с предходни решения на ВСС по този въпрос.
10. ОТНОСНО: Изменение и допълнение на Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи.

КОМИСИЯТА ПО ПРАВНИ ВЪПРОСИ
Р Е Ш И:

10.1. ПРЕДЛАГА на Висшия съдебен съвет да измени и допълни Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи (Правилата), както следва:
Създава се § 5 от Преходните и заключителни разпоредби на Правилата 
„ § 5 (нов): Изискването на чл. 10, ал. 6 и чл. 36, ал. 8 членовете на конкурсните комисии да притежават положителна комплексна оценка „много добра” от последното периодично атестиране не се отнася за съдиите от Върховния касационен съд и Върховния административен съд, за прокурорите от Върховната касационна прокуратура и Върховната административна прокуратура, както и за следователите от Националната следствена служба, на които не е провеждано атестиране.
Тази разпоредба се прилага и за неприключилите до момента на приемането й конкурси”.

10.2. ВНАСЯ предложението като допълнителна точка в дневен ред за заседанието на  ВСС на 30 октомври 2014 г.

ПРЕДСЕДАТЕЛ
НА КОМИСИЯТА:	   /П/
                          ЮЛИАНА КОЛЕВА